
A földkéreg felső, több kilométer vastag, szilárd részét kőzetek 
alkotják. Ezek a kőzetek ásványokból állanak. Az ásvány a föld- 
kéregnek egynemű, állandó vegyi összetételű természetes anyaga. 
Az ásványokról szól ez a könyv: ércekről és drágakövekről, kristá- 
lyokról vagy egyszerű, vaskos ásványhalmazokról. Nemesfémek- 
ről, például aranyról, ezüstről, amelyek termésállapotban előfor- 
duló elemi fémek. Látunk majd igen bonyolult vegyi összetételű 
ásványokat is, amelyek az emberi kultúra és civilizáció legfonto- 
sabb természetadta anyagai közé tartoznak. Szól ez a könyv szép 
színű nemes kövekről, amelyeket a legkülönbözőbb népek fiai 
ékítő kőnek kerestek hegyek szikláiban, folyók hordalékában, 
távoli tengerek hullámverésben összegörgetett kavicstorlataiban, 
sivatagok homokjában vagy tűzhányóhegyek üregeiben. Igazi 
ásványgyűjtemény elképzelhetetlen a lelőhely feltüntetése nélkül! 
Erre figyelmeztetünk könyvecskénkben azzal is, hogy zárójelben 
közöljük a lerajzolt példány lelőhelyét. 

Amikor nekifogunk az ásványok meghatározásának, ismerni 
kell a kristályok szerkezetét is. A kristályt siklapok határolják. A 
lapok elrendeződése mindig bizonyos szimmetria szerint történik. 
A kristályok külső szabályos alakja és belső felépítése között 
szoros a kapcsolat, vagyis a kristálynak szabályos belső szerkeze- 
te van. A kristályt a középpontján áthaladó egy vagy több síkkal 
két olyan félre oszthatjuk, amelyek egymásnak tükörképei, vagyis 
szimmetrikusak egymáshoz. A kristályokat a rajtuk tapasztalható 
szimmetria alapján 32 kristályosztályba soroljuk, és a 32 kris- 
tályosztály 7 kristályrendszerbe tartozik. A legmagasabb szim- 
metriájú rendszer az úgynevezett szabályos rendszer.. 


Az első táblán bemutatunk egy nagyon látványos ásványt, a sza- 
bályos rendszerben kristályosodó fluoritot. Kristályai egyenként 6 
lappal határolt kockák, úgynevezett hexaéderek. A kisebb- 
nagyobb íluoritkristályok halmaza alatt 3 kockába berajzoltuk a 
szimmetriasíkokat, hogy az olvasó lásson egy magas szimmetriájú 
szabályos rendszerbeli kristálytípust, a rá jellemző szimmetriasí- 
kokkal. A többi kristályrendszerben egyre csökken a szimmetria- 
elemek száma. 

Ennek alapján a szakemberek a következő szimmetriarendszere- 
ket különböztetik meg: I. Szabályos rendszer, II. Hatszöges rend- 
szer, III. Háromszöges rendszer, IV. Négyzetes rendszer, V. Rom- 
bos rendszer, VI. Egyhajlású rendszer, VII. Háromhajlású rend- 
szer. 

A Föld szilárd kérgét alkotó kőzetek és ásványok eredetét kutat- 
va, közvetve vagy közvetlenül mindig a magmához jutunk. A 
magma a Föld szilárd kérge alatt vagy abban elhelyezkedő izzó 
állapotban levő kőzetanyag, a szakemberek nyelvén szólva: olva- 
dék oldat. A magma görögül tésztát jelent, a tudományos szó 
tehát az izzó olvadék anyag képlékeny voltára utal. 

A magma idők folyamán lehűl és megszilárdul a Föld felszíne felé 
törekvő útján, miközben a mélyből forróvizes oldatok is törnek 
fel, s jutnak be a kőzetek repedéseibe (telérképződés). Ezek az 
oldatok szállítják fel a mélyből az ásványok — különösen számos 
érc — anyagát. (Hidrotermális eredetű ásványok.) De keletkezhet 
ásvány más módon is, például tengervízből vagy édesvízből is. 

A bemutatott ásványok jelentős része a Magyar Állami Földtani 
Intézet gyűjteményében van. A régi gyűjtés céduláján sokszor 
csak egyetlen régi helynevet vagy tájmegjelölést találtunk. Ezt — 
ahol tudtuk — a mai névvel és közelebbi megjelöléssel egészítet- 
tük ki. 

1. Fluorit (Cornwall, Anglia) 

Lásd még a XXIX. táblát és a 60. oldalt. 

2. A szabályos rendszerbe tartozó kocka (hexaéder) szimmetria- 
síkjai. 

STTTS I 


I. tábla 


1. Arany (folyóhordalékból). Elemi természetes fém. Olvadás- 
pontja 1064 "C. Lágy, igen jól nyújtható. Egy gramm aranyat 
2000 m hosszú huzallá lehet kinyújtani. Aranyfüstnek nevezik a 
finom aranyhártyát, amelynek vastagsága mindössze a milliméter 
tízezredrésze. Az arany elsődlegesen a mélyből feltörő oldatokból, 
teléraranyként válik ki. Legszebb a kvarctelérek üregeiben és 
hasadékaiban szabadon álló, úgynevezett fennőtt termésarany, 
amely a kőzeten moha, lemez vagy huzal alakban jelenik meg. 
Kristályai hexaéderek vagy oktaéderek. A kőzetek málladékát a 
víz a hegyekből tovaszállítja a völgyekbe, és így az arany a folyó- 
hordalékba kerül, ahonnét kimossák. Ez a mosóarany. A Duna 
(Sziget, köz) és a Dráva homokjából évekkel ezelőtt még mostak 
aranyat. Nem sorolhatjuk itt fel a világrészek számos gazdag 
aranylelőhelyét, csak a Kárpátok vonalának rég ismert aranyter- 
mő bányái közül megemlítjük Selmecbányát (Banska őtiavnica) 
Szlovákiában, Verespatakot (Rosia Montana) és Brádot (Brad) 
Romániában. 


2. Termésezüst (Kongsberg, Norvégia). Hidrotermás eredetű 
elemi ezüst, gyakran arannyal együtt fordul elő a telérekben. 
Nem ritka ásvány, de nagy mennyiségben ma már alig található. 
Oktaéder és hexaéder alakban kristályosodik. Gyakori a toll, 
moha, huzal alak is. Színe rendszerint sötétszürke vagy fekete, 
mert felületén vékony szulfidréteg vonja be. Szulfidos ércásvá- 
nyokból oxidációs elbomlás útján keletkezik, ezért az ólomérc- és 
más színesérc-bányából gyakran nyernek komoly mennyiségben 
ezüstöt. 


3. Termésréz (Lake Superior, Michigan, USA). Színe rézvörös, de 
hamarosan zöld malachit vonja be. Termésréz fordul elő Ruda- 
bányán ágas-bogas huzal alakban, s ezen olykor apró hexaéderek 
vagy oktaéderek találhatók. A termésréz itt másodlagosan kelet- 
kezik rézásványokból. Észak- és Dél-Amerikában, valamint Afri- 
kában hatalmas rézérctelepek vannak, amelyekben nagy termés- 
réztömegek fordulnak elő.. 


II. tábla 


1. Kén (Girgenti, mai nevén Agrigento, Olaszország). Elemi kén. 
Kénsárga színű. Nem hasad, könnyen törik, és csekély a ke- 
ménysége. Olvadáspontja alacsony. Gyakran fordul elő vaskos, 
tömött, földes vagy cseppköves alakban is. A terméskén a földké- 
reg legfelső részében és a felszínen jelenik meg. Vulkáni kitörés- 
kor vagy a vulkáni utóhatás során, a földfelszínre törő gázok és 
gőzök termékeként keletkezik. Az igazi nagy kéntelepek azonban 
nem vulkanikus úton jöttek létre, hanem tengeri, üledékes erede- 
tűek. Így keletkezett a világhírű  kéntelep Szicíliában, 
Girgentiben, ahol már a görögök és rómaiak idején bányászták. 
Óriási kéntelepek vannak Amerikában és a Szovjetunió területén. 
Hazánkban ritka ásványként fordul elő. 


2. Cinnabarit és higany (Almadén, Spanyolország). A cinnabarit 
higany-szulfid. Színe cinóbervörös, a legrégibb időktől használják 
vörös festékként minden ősi kultúrában; mérgező hatása is isme- 
retes volt. Kristályai gyémántfényűek, kitűnően hasadnak. Vas- 
kos, szemcsés vagy földes kifejlődésben is jelentősebb tömegben 
fordul elő. Ilyen példányt ábrázol képünk. A cinnabarit 
hidrotermás eredetű, maximálisan 100 "C-on válik ki. Ilyen mó- 
don hatalmas cinnabarit- vagyis higanyérctelepek keletkeztek. 
Elemi higany is előfordulhat bennük, amely másodlagos úton a 
cinnabaritból jött létre. A képen két higanycsepp látható a földes 
cinnabariton. Hatalmas higanyérctelepek vannak a spanyolor- 
szági Almadénben, ahol már a karthágóiak és a rómaiak is bá- 
nyászták. Itt a bányászat közben feltáruló kőzetrepedésekből 
olykor mázsaszámra ömlik ki az idők folyamán összegyűlt fémhi- 
gany. Csak érdekességként említjük a hidrokvarcitban talált 
cinnabaritot a Zempléni-hegységben, Botkőn, Sárospatak közelé- 
ben. 


III. tábla 


1. Gyémánt (Kimberley, Dél-Afrika). Elemi karbónium, azaz 
szén, így a gyémánt vegyi jele is C. A legnagyobb szimmetriájú 
kristályrendszerben, a szabályos rendszerben, annak is a legma- 
gasabb szimmetriájú kristályosztályában kristályosodik. Leggya- 
koribb alakja az oktaéder. A Mohs-skálában keménysége 10, 
tehát valamennyi ásványnál keményebb, kitűnően vágja az üve- 
get. (Mohs bécsi tanár osztályozta először keménységük szerint 
az ásványokat 1-10-ig terjedő számozással.) Majdnem mindenütt 
a Földön folyóhordalékban találják, s mossák, mint az aranyat. 
Anyakőzetében ritkán fordul elő, mint Dél-Afrikában Kimberley- 
ben és a Szovjetunióban Jakutföldön. Magmás eredetű anyakőze- 
te sok zöld színű olivint (lásd XXII. táblát) tartalmaz, ez az úgy- 
nevezett kimberlit. A gyémántot ugyanúgy, mint a többi drágakö- 
vet, karáttal mérik. Egy karát 0,2 gr. Az eddig ismert egyik legna- 
gyobb gyémánt a Dél-Afrikában talált 3106 karátos Cullinan. Ezt 
több darabra hasítva köszörülték. A gyémánt igazi tüzét azáltal 
kapja, hogy a kristálylapok helyett mesterséges lapokat köszö- 
rülnek a felületére. A kőbe a csiszolt lapokon át hatolnak be így a 
fénysugarak, amelyek többszörösen megtörnek, és a gyémánt 
csodálatos színszórását idézik elő. A 2. ábrán az oktaéder forma, 
a 3.-on a 68 lapos briliáns, a legtökéletesebb köszörülési formák 
egyike látható. A gyémántcsiszolás feltalálása óta igen divatos 
ékkő lett. 


4. Grafit (Annina, Erdély, Románia). Ugyancsak elemi szén. Még- 
is merőben más természetű ásvány, mint a gyémánt. Olyan lágy, 
hogy a papíron nyomot hagy. Iszapolt anyaggal összegyúrva ké- 
szítik belőle a ceruzát. Amíg a gyémánt atomrácsában rendkívül 
kicsiny az atomok közötti távolság, és ez a távolság minden 
irányban egyforma, az atomok összetartása rendkívül nagy, addig 
a grafit rácsában a rétegsíkokon belül erős az atomkötés, a réteg- 
síkok között azonban gyenge. Ezért nyomásra a rétegsíkok men- 
tén a grafitrészecskék elcsúsznak. Színe sötétszürke. Leveles, 
pikkelyes halmazokban fordul elő. 

IV. tábla 


1. Galenit (Beuthen — ma Bytom —, Lengyelország). Ólom- 
szulfid, az ólomnak kénnel alkotott vegyülete. 86,6 90 ólmot és 
13,4 90 ként tartalmaz. A világosszürkétől az egész sötétszürkéig 
változó színű. Kristályai vagy fémfényűek, vagy oxidálódva matt 
felületűek, csak hasadási lapjai csillognak fényesen, gyakran 
hexaéderek vagy oktaéderek. A galenit szemcsés vagy egészen 
apró kristályos tömegben is előfordul. Igen nagy fajsúlyú ásvány. 
Az egyik legnehezebb érc. Fajsúlya 7,4. Késsel könnyen karcolha- 
tó, keménysége tehát csekély. Olvadáspontja 1115 "C. Faszénen 
hevítve 502 eltávozása közben ólomgömbbé olvad, és ólom-oxid 
verődék keletkezik. Hidrotermális úton, vagyis a Föld mélyéből 
feltörő forróvizes oldatokból jön létre. Hazánkban az egyik legkö- 
zönségesebb hidrotermális ásvány. Előfordul a Velencei- és a 
Mátra hegységben. Az utóbbi helyen a gyöngyösoroszi ércbánya 
legjelentősebb ásványi nyersanyaga. Galenitet találunk Rudabá- 
nyán is, olykor fejtésre érdemes mennyiségben. Nagy tömegben 
bányászták Róma spanyolországi gyarmatán, azaz Hispániában, 
ahonnan rendszeresen szállították az anyaországba. Ma a Szov- 
jetunióban Nyercsinszkben és Észak-Amerikában Colorado és 
Idaho területén bányásszák. Vannak ezüsttartalmú galenitek, 
amelyek kohósítása annyi ezüstöt eredményez , melléktermék- 
ként" a világtermelésben, amennyit az összes ezüstérc együttvéve 
nem ad. Híresek a Kárpátok övezetének ezüsttartalmú galenit- 
előfordulásai is. 


2. Greenockit (ejtsd: grinokit; Nagylápafő, Mátra hegység). Kad- 
mium-szulfid. Színe élénksárga. Leginkább a cinkérctelepek 
oxidációs övében bukkannak rá, ahol a szfalerit mállásának 
terméke. Nagylápafőn a kalcitkristályok bevonataként jelentke- 
zik. 

V. tábla 


1. Kalkopirit (Felsőbánya — Baia-Sprie —, Románia). Réz- 
vasszulfid, réztartalma 34,5 90. A mélyből feltörő forróvizes ércho- 
zó (hidrotermális) oldatok egyik jellemző ásványa. Így keletkezett 
a híres spanyolországi kalkopirittömeg Minas de Rio Tintóban, 
ahol pirittel együtt (lásd IX. táblát) fordul elő, és Európa legjelen- 
tősebb réztermelését biztosítja. Hatalmas kalkopiritbányák van- 
nak a Szovjetunióban, amelyek a rezet szolgáltatják. Itt az ipar 
számára igen fontos telepek vaskos érctömegekben jelentkeznek. 
A kalkopirit színe sárga, aranysárga, zöldes árnyalattal. A gyűjtő 
számára bizonyára érdekes, hogy a kalkopirit szénen hevítve 
szikrázás és forrás közben fekete, mágneses gömbbé olvad. 


2. Szfalerit (Óradna — Rodna —, Románia). Cink-szulfid, vagyis 
a cinknek kénnel alkotott vegyülete. A fennőtt szabad kristályok- 
nál gyakoribb a vaskos, szemcsés alak. Kristályai legtöbbször 
vasat is tartalmaznak, és színük is ettől függ. A világos gyanta- 
színtől a sötét, majdnem fekete példányokig mindenfajta átmene- 
tet megtalálunk. A kristályok legtöbbször gyémántfényűek, olykor 
a sötétebb kristályok fémes fényűek. A szfalerit a legfontosabb 
cinkásvány. A görögök szfalerosznak, csalfa ércnek nevezték, 
mert hosszú ideig nem tudták kinyerni belőle a fémcinket. Tág 
hőmérsékleti viszonyok között keletkezhet, és majdnem mindig 
jelen van a szulfidos ásványok képződésekor. A forróvizes, hidro- 
termális oldatokból válik ki. Szép példányokat gyűjthetünk a 
Mátra hegység ércteléreiből. 


3. Tetraedrit vagy fakóérc (Botesbánya — Botes —, Románia). 
Rézantimon-szulfid. Keménysége 3,5-4,5. Rideg ásvány. Színe 
acélszürke, fakó ólomszürke. Jól fejlett kristályai ritkák, vaskos, 
tömött halmazokban gyakori. Szénen hevítve szürke gömbbé 
olvad, mely pörkölés után rézreakciót ad. Rudabányán és Gyön- 
gyösoroszin is előfordult. 


14 


VI. tábla 


1. Enargit (Recsk, Heves m.). Réz-arzén-szulfid. Réztartalma 
48,3 90, tehát fontos rézásvány. Acélszürke, félig fémfényű. Hid- 
rotermális eredetű telérekben vagy tömzsökben képződik. (A 
tömzs nagyjából cipó alakú érctömeg, nem összefüggő, mint a 
hasadékokat kitöltő érctelér.) Magyarországon is található bányá- 
szásra érdemes mennyiségben a Mátra hegységben, Recsken. 
Fontos európai lelőhelye a jugoszláviai Bor, ahol a réz legjelentő- 
sebb ásványa. Előfordul nagy tömegben az észak-amerikai Hon- 
tanában, Peruban, Délnyugat-Afrikában Tsumebben, valamint 
Tajvan szigetén. 


2. Wurtzit (Gyöngyösoroszi, Heves m.). Cink-szulfid. Összetétel- 
ében azonos a szfalerittel (lásd a VI. táblát), csak kristályszerke- 
zetében különbözik tőle. Kristályos kifejlődésben ritka, és ilyen- 
kor oszlopok, piramisos vagy táblás kristályok alakjában jelent- 
kezik. Egyébként a wurtzitra többnyire sugaras-kérges, tömött 
oszlopos vagy szemcsés kifejlődés jellemző. Gyémántfényű, színe 
barnásfekete. A wurtzit viszonylag ritka ásvány, hidrotermális 
eredetű. Magyarországon a legszebb wurtzitok Gyöngyösoroszi- 
ban gyűjthetők. Európa és Amerika számos lelőhelyén található. 


3. Pirrhotin (Kisbánya — Chiuzbaia —, Románia). Vas-szulfid. 
Rideg ásvány, törése egyenetlen. Friss törési felülete erősen fémes 
fényű, színe sárgás bronzbarna, de levegőn hamarosan dohány- 
barnára változik. Magas hőmérsékleten a magmás folyamatok 
során keletkezett pirrhotin nikkelt tartalmaz, ilyenkor vaskos, 
tömeges formában jelenik meg. Ezt a pirrhotint nikkelércként 
fejtik, nagy mennyiségben Kanadában és a Szovjetunióban. A 
hidrotermális, forróvizes oldatokból kiváló pirrhotin hatszöges 
táblák rozettaszerű csoportosulásában fejlődik ki. Ez nem tar- 
talmaz nikkelt, iparilag értéktelen. A Börzsöny hegységben ilyen 
hidrotermális pirrhotin fordul elő. A Kárpát-övezetben Óradnán 
(Rod-na) és Herzsabányán (Baia Herja) található. 


16 


VII. tábla 


1. Proustit (Freiberg, NDK). Ezüstérc, ezüst-arzén-szulfid. Jel- 
lemző rá a hosszú, oszlopos kristályalak. Gyémántfényű, és még 
a nagyobb kristályok is áttetszőek. Színe cinóbervörös, karca a 
mázatlan porcelán lapon téglavörös. Ezüst-tartalma 64-65 lehet. 
Hidrotermális folyamat terméke. A Kárpát-övezet földtanilag fiatal 
arany-ezüst teléreiben számos bányahelyen gyakori. 


2. Molibdenit (Ontario, Kanada). Molibdén-szulfid. Lemezes, 
réteges, pikkelyes vagy hintett szemcsés a megjelenése. Kitűnően 
hasad, lemezei hajlíthatók, és alakváltozásuk maradandó. Rend- 
kívül lágy ásvány, keménysége 1, papiroson nyomot hagy, 
könynyen vágható, zsíros tapintású. Színe ólomszürke. Sajátsága 
az erős fémes fény. A molibdenitpikkelyek a friss törési felületü- 
kön ezüstösen csillognak. Jól látható ez a Velencei-hegység grá- 
nitjának helyenként tömegesen jelentkező molibdenitpikkelyein 
Nadapon. Karca a papiroson kékesszürke. Ha nyílt üvegcsőben 
hevítjük, jellegzetes molibdénverődéket ad. A legfontosabb 
molibdénásvány. 


3. Antimonit (Felsőbánya - Baia Sprie -, Románia). Antimonszul- 
fid. Kristályai formákban gazdag hosszú oszlopok vagy tűk vagy 
ezek halmaza, de előfordul az antimonit tömött, tömeges alakban 
is. A kristályok fémfényűek, ólomszürkék, felületük rövid idő 
alatt sötét színűre változik. Egyes lelőhelyeken a kristályok igen 
tetszetősek, kékes színnel futtatottak. A bemutatott antimoniton 
fehér kvarckristályok ülnek. Az antimonfém legfontosabb érce. 
550 "C-on a gyertya lángjában is megolvad. Málláskor élénksárga 
antimonokker képződik rajta. Hidrotermális eredetű. A mátrai 
ércbányák nem éppen gyakori ásványa. Számos külföldi lelőhe- 
lyen bányásszák tekintélyes tömegekben, mint Japánban, Kiíná- 
ban, NDK-ban és Romániában. 

VIII. tábla 


Bournonit vagy kerékérc (Óradna - Rodna -, Románia). Ólom- 
réz-antimon-szulfid. A kerékérc elnevezést azért kapta, inert 
majdnem mindig ikerkristály alakban fordul elő, és ekkor fogas- 
kerékre emlékeztet. Oszlopos vagy táblás kristályai formagazdag- 
ok. Gyakori vaskos alakban is. Tökéletlenül hasad, rideg. Ke- 
ménysége 2,5-3. Élénken fémes, sötétszürke színébe szurokfény- 
szerű árnyalás vegyül. Hidrotermális eredetű ólom-cink érctele- 
pek általánosan elterjedt ásványa. A Kárpát-övezeti bányákban 
sok helyen fellelhető. Szép példányait az ásványgyűjtők nagy 
becsben tartják. 


2. Markazit (Rudabánya, Borsod m.). Vas-szulfid. Vegyileg 
majdnem teljesen tiszta. Kristályai változatosak. Leggyakoribb a 
táblás, ritkább a prizmás vagy piramisos termet. Előfordul suga- 
ras, rostos, vesés kifejlődésben. De jellemző rá a gumós vagy 
cseppköves alakzat is. Rosszul hasad, keménysége 6-6,5. Fémes 
fényű, világos szürkéssárga, zöldes árnyalattal. Alacsony hőmér- 
sékleten, főként savanyú oldatokból válik ki. Tavi és tengeri ere- 
detű kőzetekben is gyűjthető. Legtöbb ércbányánkban előfordul. 
Különösen szép darabjai találhatók Rudabányán. Kár, hogy a 
levegő nedvessége és a baktériumok hatására a gyűjteményekben 
gyorsan elbomlik. 


3. Pirit (Kisbánya - Chiuzbaia -, Románia). Vas-szulfid. Neve 
görög eredetű szó, jelentése tűzkő, mert olyan kemény, hogy 
kovához ütve szikrát vet. A régiek tűzcsiholásra használták. Jel- 
lemzőbb kristályalakja a kocka és az oktaéder. Erősen fémfényű, 
színe aranysárga. Mállás során a piritből limonit jön létre. A 
legtöbb ércbányában megtalálható. Rendkívül gyakori az üledé- 
kes kőzetekben is, ahol mikroorganizmusok, parányi élő szerve- 
zetek közreműködésével keletkezik. De megtalálható a kőszénte- 
lepekben. márgákban, agyagokban és mészkövekben is. 

IX. tábla 


1. Realgár (Nagyág — Sácárimbu Románia). Arzén-szulfid. 

Az érchozó melegvizes oldatok az érceredési folyamat végső ter- 
mékeként hozzák létre meggypiros, igen tetszetős kristályait. Más 
esetben szemcsés tömegei kőzetrepedéseket töltenek ki. Bár a 
szulfidos érctelepek ásványa, de ma is képződik melegvizes forrá- 
sokból, gejzírekből vagy a vulkáni utóműködés gáz- és gőzkitöré- 
seiből. Fennőtt kristályai oszloposak és gyémántfényűek. Kissé 
rideg és törékeny, keménysége 1,5-2. Könnyen olvad, sőt elég. 
Égése közben az arzén jellegzetes fokhagymaszagát érezzük. 
Napfényen megsárgul, és auripigmentté alakul át. Ezért őrzik a 
gyűjteményekben fekete papirosba burkolva. A Kárpát-övezetben 
számos bányahelyen megtalálható, pl. Felsőbánya (Baia Sprie), 
Nagybánya (Baia Mare). A Vezúvon és a Yellowstone Park hőfor- 
rásaiban ma is keletkezik. 


2. Auripigment (Újmoldova — Moldova Noua —, Románia). Ar- 
zénszulfid. Hidrotermális kiválások késői terméke. Rendesen 
realgárral együtt képződik, de másodlagosan realgárból és egyéb 
arzénásványból is létrejöhet. Gyakori a lencsés-gömbös halmaz, 
de többnyire vaskos-leveles tömeg, néha lisztszerű bevonat. Ki- 
tűnően hasad, lágy, vágható, hajlítható. Hasadási lapján gyöngy- 
házfényű. Színe a világos citromsárgától az aranysárgáig változik. 
Hevítve megolvad. A Kárpátok övezetében: Felsőbánya (Baia 
Sprie), Kapnikbánya (Cavnic), a Szovjetunióban és a Balkán- 
félszigeten fordul elő. 


3. Arzenopirit (Salzburg, Ausztria). Vas-arzén-szulfid. Fémes 
fényű, színe ezüstfehér, acélszürkébe hajló. Karca szürkésfekete. 
Keménysége 5,5-6, rideg ásvány. Hevítve fokhagymaszagot 
áraszt, majd mágneses gömbbé olvad. Tág hőmérsékleti határok 
között keletkezhet, de főleg a magas hőmérsékletű hidrotermális 
oldatokból jön létre. Hazánkban Nagybörzsönyben a pirrhotinnal 
(lásd VII. táblát) együtt képződött. 

X. tábla 


1. Kassziterit vagy ónkő (Zinnwald, ma Cinovec, Csehszlovákia). 
Vegyi összetétele ón-dioxid, de egy sereg más elemet is tartal- 
mazhat. Ha tiszta, akkor 78 96 az óntartalma. Tág hőmérsékleti 
határok között keletkezik, kristályalakjai sisakra emlékeztetnek. 
Nevét is a sisak görög nevéről kapta. A kristályok formája elárulja 
keletkezésük hőmérsékleti viszonyait. Alakja a tömzsi vagy 
hoszszú oszlopoktól egészen a tűs-szálas halmazokig változhat, 
de a finom rostos gumók is gyakoriak. Nagy fajsúlyú ásvány. 
Keménysége is tetemes: 6,5. Gyémánfényű, törésfelületén zsírfé- 
nyű. Színe a világossárgától a szurokfeketéig változhat. Európá- 
ban nevezetes lelőhelye az Érchegység és az angliai Cornwall, a 
rómaiak óta művelt bányáival. Ezenkívül fontos előfordulása ma 
a Malájfélsziget és több indonéz sziget. Az ónt kupák, tálak, tá- 
nyérok készítésére használták évszázadokon át. 


2. Piroluzit (Macskamező — Rázoare —, Románia). Mangándi- 
oxid, amelyhez vas és szilícium elegyedhet. Rendszerint kisebb- 
nagyobb, hosszan rostozott kristályok halmaza. Legtöbbször 
mangán-hidroxidból, illetve manganitokból alakul át. Jól hasad, 
keménysége 6-6,5. A rostos vagy földes formája olyan lágy, hogy 
papiroson nyomot hagy. Színe acélszürke, tömeges változata 
fekete. Fénye fémes. Másodlagosan tengeri üledékekben jöhet 
létre. Gazdag mangánérctelepek vannak a Bakonyban, Úrkúton 
és Eplényben. 


3. Kuprit (Rudabánya, Borsod m.). Réz-oxid. Kristályai oktaéde- 
rek. Színük vörös, kárminpiros, cseresznyepiros vagy vörösbarna. 
Fénye félig gyémántfény. Másodlagos ásvány, a szulfidos rézércek 
oxidációs terméke. A kuprit idők folyamán a szénsav hatására 
malachittá alakul, és ezért majdnem minden esetben vékonyabb- 
vastagabb zöld malachitkéreg vonja be. Remek példányai Ruda- 
bányáról ismertek. 

XI. tábla 


1. Korund. Alumínium-oxid. Színtelen, tisztán áttetsző fajtája a 
nemeskorund, amelyet a drágakőiparban dolgoznak fel. Előfordul 
át nem látszó, tisztátalan tömeges alakban, ez a közönséges ko- 
rund. Például az Urál hegységben vagy Rabensteinben - Szászor- 
szág (NDK). Keménysége 9, ezért kitűnő csiszolóanyag. A korun- 
dot gyakran színezik fémoxidok, és ekkor szürke, sárga, rózsa- 
szín, vörös és kék. A korund szép vörös változatát rubinnak, a 
telt kék változatát zafirnak nevezik. 


2. Csillagzafir csiszolva. A zafirok között is akadnak kifogástala- 
nul szép világosabb vagy sötétebb kék színű példányok, ame- 
lyeknek nagysága sem megvetendő. Ausztráliában óriási zafírok 
kerültek elő. A legnagyobbak egyike 1600 karát. A zafir igazi 
őshazája - akárcsak a rubiné - India. Évszázadokon át híresek 
voltak Burma és Sziám zafírjai is. Az anyakőzet kristályos mész- 
kő, azaz márvány. A legszebb sziámi zafiírok olyan sötétkékek, 
hogy csiszolva feketének tűnnek. Remek zafiírokat bányásznak az 
USA-ban, Montana állam területén. Az anyakőzet itt mállott an- 
dezit. 


3. Csillagrubin csiszolva. A rubin szép tökéletes kristályait kőfej- 
tés közben gyűjtik. Mészkőből átalakult márvány anyakőzetben, 
az Irrawaddy közelében levő Mogok folyó völgyében fordul elő. Ez 
volt a legszebb ,burmai rubinok" lelőhelye! A folyók kavicsos, 
homokos hordalékából gyűjtött, meggörgetett dry-ágakövek mindig 
koptatottak. Valamennyi drágakő közül a legnagyobb értéke a 
szép tiszta, áttetsző vörös rubinnak van. A hibátlan nagy példá- 
nyok még a gyémántnál is értékesebbek. A vörös színt a benne 
finoman eloszlott króm idézi elő. A rubin és a zafír különösen 
szép fajtája az úgynevezett csillagrubin, illetve csillagzafír. A kö- 
vek domborúra csiszolt felületén világos színű, selymes fényű 
csillag alak látható, amely igen finom rutiltű-zárványoktól (lásd 
XX. táblát) ered. Az ilyen ékkövek különösen nagy értékűek. 

XII. tábla 


1. Kvarckristály (Suttrop, Westfalia, NSZK). A kvarc a szilárd 
földkéreg egyik legfontosabb alkatrésze. Ideális vegyi összetétele 
szilícium-dioxid. Nem hasad, hanem törik. Rendkívül kemény 
ásvány. Acéllal szikrát vet. Az ősember már tüzet csiholt vele, 
kőeszközeit ebből készítette. Keménységi mutatója a Mohs- 
skálában 7. Az üveget erősen karcolja. 2000 "C körül olvad, s 
ekkor formálható, akár az üveg. A savanyú szilikátkőzetek egyik 
elegyrésze, de gyakori a sokat emlegetett hidrotermális telérkőze- 
tekben is. Ezek üregeiben pompás fennőtt kristálycsoportokat 
alkot. Igen szép  kvarckristályokat találunk a  Velencei- 
hegységben, Gyöngyösoroszi ércteléreiben és Telkibánya vidéké- 
nek vulkanikus kőzeteiben. 


2. Színes kvarckristály-csoport (Dognácska — Dognecea —, 
Románia). A víztiszta kvarcot hegyikristálynak nevezik. Az elne- 
vezés a rómaiak idejéből származik, akik az Alpokból szállították 
a kőmetszők műhelyébe. A gyűjtők jól tudják, hogy a kvarcnak 
számos színes változata van, amelyben a színárnyalatok egész 
skálája fordul elő. 


3. Zöldes színű kvarckristály-csoport (Gotthard, Svájc). A Föld 
mélyéből érkező kovasavas oldatokból egykor kivált kvarckristá- 
lyok valóságos földtani hőmérők, alakjuk és termetük ugyanis 
elárulja, hogy keletkezésükkor milyen hőmérsékleti viszonyok 
voltak. Magas hőmérsékleten mindig a két, egyenként hatlapú 
piramis forma jön létre (hatszöges dipiramis). A két piramis alap- 
jával egymáshoz illeszkedik. Valamivel alacsonyabb hőmérsékle- 
ten a kristályon függőleges lapok, az úgynevezett prizmák jelen- 
nek meg (lásd 1. képet). A hőmérséklet további csökkenését jelen- 
ti, ha a prizma megnyúlik, 573 "C alatt kifejezetten oszlopos 
forma jön létre, amilyen a bemutatott zöldes kvarckristály- 
csoport. 

XIII. tábla 


1. Békasó (Duna-part). Közönséges kvarckavics. A folyók horda- 
léka. A néphit azt tartja, hogy a békák szopogatták, ezért kerek 
és lapos. Még a múlt században is a földtanban a kvarckavicsré- 
tegeket és folyótorlatokat a szakemberek is békasórétegeknek 
nevezték. Leírásaikban természetesen ők sem kősóra gondoltak, 
hanem a kavics szó helyett használták a békasó elnevezést. 


2. Ametiszt (Mexikó). Az ibolya legkülönbözőbb színárnyalatai- 
ban előforduló kvarcváltozat. Csiszolva féldrágakó, napfényen 
elhalványodik. Ametiszt görög eredetű szó, annyit jelent: nem 
részegítő. Az ókorban, de meg az elmúlt században is azt tartot- 
ták, hogy véd a részegség ellen, és ezért szívesen hordták gyűrű- 
ben. Itt említjük meg, ha a színes kvarcfajtákat nagy érzékenysé- 
gű elemző eljárással vizsgálják, akkor kis mennyiségben 
lithiumot, nátriumot, alumíniumot, titánt vagy magnéziumot 
mutathatnak ki. A kvarcban finom eloszlásban színes ionok is 
jelen vannak. Ekkor mondja a szakember, hogy az ásványnak 
idegen színe van. A kvarcban levő finoman eloszlott színes ionok 
a kvarckristályokon átmenő fehér fény bizonyos hullámhosszú 
sugarait elnyelik, és másokat átengednek. A kvarc a színét az 
átbocsátott sugaraktól nyeri. Igen szép, olykor mély színű ame- 
tiszt fordul elő Gyöngyösorosziban. Különösen szépek a Brazília 
hegyvidékein talált mély színű ametisztek. 


3. Füstkvarc (Svájc). Neve elárulja, hogy színe a füstbarnától 
minden árnyalatban változik a feketéig. Az ismert egyik legna- 
gyobb füstkvarcpéldány 133,5 kg. 1865-ben találták a svájci 
Alpokban, az egyik kvarckristályokkal bélelt üregben, úgyneve- 
zett kristálypincében. Onnan került a budapesti Nemzeti Múze- 
umba. A füstkvarcból tálakat, szelencéket faragtak. 


4. Morion (Svájc). Egészen sötét színű, át nem látszó fekete 
kvarc-változat. 

XIV. tábla 


1. Kvarckristály növekedési vonalakkal (Svájc). A kristályokon 
gyakran láthatók növekedési vonalak. Az egyébként sima kris- 
tálylapok mélyebben vagy sekélyebben rovátkoltak. Ezek a növe- 
kedési vonalak jelzik, hogy megváltozott az oldat összetétele, 
hőfoka és mennyisége. Más esetben zárványok jelzik a növekedés 
szünetelését és újabb megindulását. 


2. Rózsakvarc (Madagaszkár). Rózsaszínű, rózsapiros, halvány- 
piros. Színe a napfényen könnyen kifakul. Nem fordul elő jól 
fejlett kristályokban. Vaskos, repedezett tömegekben találják a 
nagy kristályokat tartalmazó pegmatit kőzettelérekben. Rendkívül 
rideg, és ezért a nagyobb darabok felületét rendszerint kagylós 
törések borítják. Csiszolva tetszetős ékkő. A belőle csiszolt go- 
lyócskákat nyakláncnak fűzve szívesen hordják. Nevezetesebb 
előfordulása a Szovjetunió területén az Urál hegység, Dél- 
Amerikában Brazília. Igen szép példányokat találni ezenkívül 
Madagaszkáron és Délnyugat-Afrikában. Hazánkban nem fordul 
elő. 


3. Citrin (Madagaszkár). A kvarc féldrágakő-számba menő, átlát- 
szó, szép sárga változata. Színe a sárga legvilágosabb árnyalatá- 
tól a legsötétebbig változhat. Különösen szépek a madeirai borvö- 
rös változatok. Az ásványt a vas színezi. Kristályai gyakran 10-15 
em hosszúak, és ezek a nagy átlátszó példányok különösen kere- 
settek a  drágakőiparban. Európában a legjelentősebb 
citrinlelőhelyek Spanyolországban vannak. De híres lelőhely 
Brazília és Madagaszkár szigete is. Az igazi citrin nem éppen 
gyakori. A kereskedelembe kerülő citrinek rendszerint úgy ké- 
szülnek, hogy a kvarc egy másik változatát, az ametisztet melegí- 
tik, és az ilyenkor különböző árnyalatú sárga színt ölt. Ezt mint 
citrint hozzák forgalomba. 

XV. tábla 


1. Tűzkő (a bemutatott példány a Szahara egyik ősemberi ta- 
nyahelyéről származik). A kvarcváltozatok közé tartozik. Az ős- 
ember kőeszközöket pattintott belőle, nyílhegyeket és dárdahe- 
gyeket. Más-más időszakok embere másképpen munkálta meg a 
tűzkőből pattintott hegyes vagy éles kőeszközeit, olyan jellegzetes 
technikával, hogy a régész nyomon követheti a különböző ősem- 
beri kultúrák kialakulását, elterjedését, idejét. Tűzkő számos 
helyen fordul elő Magyarországon is. Így a -Dunántúl jurakori 
tengeri mészkövében. A jégkorszak ősembere nálunk is felhasz- 
nálta pattintott kőeszközök készítésére. 


2. Hidrokvarcit (Gyöngyösoroszi). Gyakran szép színes kvarcvál- 
tozat. Különböző hőfokú édesvizekből rakódik le. Fehér, sárga, 
vörös vagy kék színű. Helyenként kövesedett növényi vagy állati 
maradványokat tartalmaz. Üregeiben olykor víztiszta fennőtt 
kvarckristályok fordulnak elő. Egyes helyeken ipari célokra fejtik. 
Tokaj-hegyalján vagy a Mátrában szebbnél szebb darabokat 
gyűjthetünk. Színes változatait csiszolják. 


3. Jáspis (Vojapatak, Románia). Az igazi jáspis finoman szemcsé- 
zett kvarcváltozat, amelynek színe túlnyomóan vörös, de a szak- 
könyvek szerint szürke, sárga, sőt kék színezése sem ritka. Neve- 
zetes kő volt hosszú időn át hazánkban. Mentegombok, késnye- 
lek, ékkövek és más tárgyak készültek belőle. Idővel azonban 
kiderült, hogy minden vörös vagy vörösbarna követ jáspisnak 
neveztek. Jáspis volt a mátrai patakok vörös, koptatott 
hidrokvarcit hordaléka vagy a vörös folyami kavics. Hatalmas 
mennyiségben fordult elő kitűnő jáspis az Urálban, tálakat, sőt 
kisebb asztallapokat is csiszoltak belőle. 

XVI. tábla 


1. Onix (Brazília). A kovasavnak, vagyis a szilícium-dioxidnak 
változata egy sereg szép színű ásvány, amelyek együttesen alkot- 
ják az úgynevezett kalcedonféléket. Erre a változatos ásványtár- 
saságra elsősorban tömött, vaskos megjelenés jellemző. Ha meg- 
csiszoljuk, és vékony lemezüket mikroszkóp alatt vizsgáljuk, 
látjuk, hogy anyaguk finoman kristályos, úgynevezett 
kriptokristályos szerkezetű. Ezek a kolloidális kovasavnak kü- 
lönböző fokozatain megszilárdult anyagok szintén melegvizes 
oldatokból keletkeztek. Az egyik leggyakoribb és legkedveltebb 
ékkő, illetőleg diíszítőkő a fekete-fehér vagy vörös-fehér szalagos 
onix, amelyet már az ókorban is művészi tökéletességgel farag- 
tak. Ezek a faragott és vésett kövek az úgynevezett gemmák. 
Kezdetben mélyített a vésésük, és nevük intaglió. Pecsételésre 
használták őket. Később, különösen a rómaiak idején domború 
faragásokat, úgynevezett kámeákat készítettek belőle. 


2. Achát (Brazília). Ipari megmunkálásra legkeresettebb kalce- 
donfajta. Jellemző sajátsága a szalagos színezettség. Különböző 
árnyalatú vörös, barna, fehér szalagok rendszerint éles határok- 
kal váltják egymást. Könnyű mesterségesen színezni vagy színeit 
erősíteni. Ezt a tulajdonságát a csiszolóműhelyek nagymértékben 
hasznosítják. Az igazi gyűjtő azonban a természetes színezetet 
mindig előnyben részesíti a mesterséges színezéssel szemben. A 
nagyobb ásványgyűjteményekben rendszerint sorozatok mutatják 
be a színek és rajzolatok változatait. A kövek felületét mindig 
gondosan csiszolták sebesen forgó korongokon, és fényezték. A 
leghíresebb achátlelőhelyek Brazíliában vannak, de sok kő kerül 
á csiszolóműhelyekbe Idarból (Rajna vidéke, NSZK), Indiából és 
más, amerikai és ázsiai lelőhelyekről. 

. tábla 


1. Tigrisszem vagy krokidolit (Dél-Afrika). Szép színű, ,a tigris 
szemére emlékeztető" kvarcváltozat. Mint a többi drágakőnek 
vagy ékkőnek, a csiszolás emeli ki színét és fényjátékát. Belsejé- 
ben a krizolit nevű ásvány finom szálai zárványként jelentkeznek, 
és selymes külsőt kölcsönöznek. Az aranybarna-zöldes fényjáté- 
kú féldrágakövet különösen a múlt század hetvenes évei óta ked- 
velik. Az európai drsrágakőpiacokra Dél-Afrikából, az Oranje folyó 
mellékéről szállítottak évszázadok óta nagyobb mennyiségű tig- 
risszemet, ahol az átalakult palás kőzetek rétegei közül fejtették. 


2. Kalcedon (Kötelesmező — Trestia —, Románia). Finom kék, 
olykor kékeszöld, barnáskék színéért közkedvelt kvarcféleség. Ez 
azokon a helyeken jöhet létre, ahol vulkáni hegyeink kőzetrepe- 
déseiben a mélyből feltörő forróvizes oldatok igen finom szemcsés 
kovasavas anyagot raktak le. Üveges vagy viaszos fényű, törési 
lapjain kissé szálkás. A drágakőiparban előszeretettel csiszolják, 
vagy kisebb-nagyobb dísztárgyakat faragnak belőle. Előfordul a 
Mátrában és a Kárpátok koszorújának több lelőhelyén. 


3. Heliotrop (India). Zöld színű kvarcféleség, amelyben mint 
vércseppek helyezkednek el a szép színű vörös foltok. Ez is ke- 
mény kőzet, ezért könnyű csiszolni és fényezni. Kedvelt féldrága- 
kő. A legszebb köveket Keletről, Indiából, Kínából hozták forga- 
lomba. Ritkán Európában és Amerikában is gyűjtötték a drága- 
kőipar számára. Hazánkban nem fordul elő. 

XVIII. tábla 


1. Nemesopál (Vörösvágás — Cervenica —, Szlovákia). Az opál, 
akár a nemesopálról, akár a tejopálról, faopálról vagy májopálról 
van szó, egyformán megszilárdult kovasavgél, több-kevesebb 
víztartalommal. A vízmennyiség elég tág határok között, 1-25 90- 
ig változhat. Legtöbbször melegvizes oldatokból válik ki a kőzetek 
repedéseiben, esetleg átitatja a kőzetet vagy az útjába eső növé- 
nyi részeket. Alapszíne fehér, de lehet kék, zöld, sárga, vörös, 
barna, sőt fekete is. Az alapszínből különböző színű foltok, úgy- 
nevezett lángok válnak ki, amelyek vörös, sárga, kék, ibolya-, 
zöld színben izzanak. Ezek a foltok gyakran éles határral, moza- 
ikszerűen helyezkednek el egymás mellett, máshol pedig határ 
nélkül, lágyan olvadnak egymásba. Törése kagylós. Keménysége 
5,5-6,5. A nemesopált csiszolják, rendszerint domború felülettel. 
Ma hazánkban nem fordul elő, de évszázadokkal ezelőtt az egész 
világon Magyarországról kerültek ki a legszebb nemesopálok. Ma 
nemesopált elsősorban Ausztráliában, Új-Dél-Walesben bányász- 
nak. 


2. Tűzopál (Mexikó). Élénk tűzpiros. Rendkívül mutatós drága- 
kő, és nagy mennyiségben kerül piacra. Mexikó vulkáni kőzetei- 
ben, az úgynevezett vulkáni tufákban fordul elő tetemes mennyi- 
ségben. 


3. Tejopál (Vörösvágás — Cervenica —, Szlovákia). Színtelen 
vagy fehéren áttetsző. Gyakran a nemesopál kísérője, anélkül, 
hogy különösebb értéke lenne. (Vörösvágás opálbányája csaknem 
nyolcszáz évig működött.) 


4. Májopál (Mátra hegység). Vannak olyan egyszerű opálfélesé- 
gek, amelyek még féldrágakőnek sem számítanak, és csak színük 
után kapják nevüket. Ilyen a májopál is. Ezek az egyszerű opálfé- 
leségek már hazánkban is gyakoriak a Mátra és a Tokaji-hegység 
területén. 

XIX. tábla 


1. Ilmenit vagy titánvas (Iserwiese, a Krkonose-hegységben, 
Csehszlovákia). Vas-titán-oxid. Lemezes, tömött, vaskos. Lehet 
zárvány más ásványokban. Keménysége 5-6. Vasfekete, karca 
barnásfekete. Kissé fémes, szurokfénye van. Igen vékony lemezei 
vörösbarnán áttetszőek. Elég gyakori elegyrész a dunántúli bazal- 
tokban. A Sághegyen centiméteres ilmenitlemezeket találni. Fon- 
tos előfordulása még Eger közelében, Szarvaskőn a wehrlit nevű 
kőzetben. 


2. Mágnesvaskő vagy magnetit (Svájc). Ferro-ferri-oxid. Valam- 
ennyi vasérc között legnagyobb a vastartalma, 7290. Leggyakoribb 
kristályalakja az oktaéder. Oktaéder az ábrázolt példány is. Sö- 
tétszürke vagy vasfekete. A kristálylapok zsíros fényűek. A mag- 
netit többféle úton keletkezik, általában nagy hőmérsékleten, de 
különösen jelentős magnetittelepek keletkeztek másodlagosan is. 
Keménysége 5-5,5. Karca fekete. Kissé mállott állapotban erősen 
mágneses lehet. Közel az osztrák határhoz, az Alpok keleti nyúl- 
ványai végződnek hazánkban. Itt a kristályos palákban akár- 
hányszor egy centiméter nagyságú, remek magnetit oktaédereket 
találunk. Külföldön, például a Szovjetunió területén vagy Észak- 
Amerikában hatalmas magnetittelepek ismeretesek. 


3. Rutil (Sao Paulo, Brazília). Titánoxid. Kristályait az erősen 
megnyúlt, tű alak jellemzi. Gyakori, hogy az átlátszó hegyikristály 
rutilzárványokkal van tele. Ilyen a képen bemutatott példány. A 
hegyikristályt (víztiszta kvarcot) itt is a rutiltúk halmaza szövi át. 
A rutil színe vörösbarna, vörös, acélszürke, egyes fajták feketék. 
Fémesbe hajló gyémántfényű. Áttetsző. Keménysége 6-6,5. Láng- 
ban nem olvad, savak nem oldják. Kristályos palákban, nagy, rúd 
alakú kristályokban képződik. 

XX. tábla 


1. Barnavasérc vagy limonit. Vaskobak. (Vashegy-Rákos — 
Zeleznik -, Szlovákia). Vas-oxi-hidroxid. Nemrégen önálló ás- 
ványként szerepelt. Eredetileg gél alakban keletkezik, de vízvesz- 
tés folytán részben vagy egészben átkristályosodik. Ma már azt 
mondjuk, hogy a limo-nit néven összefoglalt ásványok lényegében 
két, szerkezetileg jól jellemezhető másik vasásványból, goethitből 
és lepidokrokitból tevődnek össze, olykor vörösvasérc vagy hema- 
tit egészíti ki ezt az együttest. (A tűvasérc vagy goethit nevű ás- 
ványt a nagy német költőről, Goethéről nevezték el.) Legszebb 
előfordulási formája a vaskobak. Kemény, fényes felületű, nagy 
vastartalmú barnavasérc fajta, amely már nem géles, hanem 
egészében átkristályosodott típus. 55 96-os vastartalmú. Forma- 
gazdagságáért a gyűjtők különösen kedvelik. 

2. Barnavasérc vagy limonit földes fajtája (Rudabánya, Borsod 
m.). A sziderit (lásd: XXVIII. táblát) átalakulásából az oxidációs 
övben keletkezik. Vastartalma csak 45 9, de igen jól kohósítható. 
Így jött létre Rudabányán és számos más területen, ahol vasércet 
fejtenek. Az ilyen hatalmas limonit-előfordulásnak természetesen 
helyenként változik a keménysége és a színe, az egészen sárga, 
úgynevezett limonitokkertől a vörösig, a sötétbarnáig, sőt ha nagy 
a mangántartalma, a feketéig. 

3. Vörösvasérc vagy hematit (Rio Marina, Elba szigete). Vastar- 
talma eléri a 70 90-ot. Közelebbről a ferri-vas-oxidja. Földes töme- 
ge meggypiros, vagy az alvadt vérre emlékeztet. Karca a mázatlan 
porcelán lapon meggypiros, míg a barnavasércé barna. Apró 
kristálylemezei áteső fényben pirosak, egyébként azonban acél- 
szürkék vagy feketék és fémfényűek. A hematit a Föld mélyéből 
forróvizes oldatokból válik ki, de a hőmérsékletnek megfelelően 
változó alakban. Lehet zömök piramisos vagy lencsés termetű, 
táblás, vesés alakú. A hétköznapi értelemben vett közönséges 
hőmérsékleten meggypiros vagy téglavörös, földes tömeg alakul 
ki. Magyarországon csak ásványtani ritkaságként fordul elő. 

XXI. tábla 


1. Topáz (Brazília). A valódi drágakövek közé tartozik. Vegyi 
összetétele alumínium-szilikát, mely különböző arányban fíluort 
és hidroxilt tartalmaz. Kis mennyiségben krómoxid és vasoxid is 
van benne, mint színezőanyag. Oszlopos kristályai rendszerint 
csak egyik végükön fejlődnek ki, aljukkal az anyakőzethez nőt- 
tek. Az igazi nemestopáz színe a világossárgától a borsárgán át a 
sötét barnássárgáig változik. De vannak igen szép, színtelen, 
teljesen átlátszó, víztiszta és ritkábban kék színű topázkristályok 
is. Keménysége 8, tehát a kvarcnál is keményebb ásvány. A drá- 
gakóipar főként az átlátszó világossárga topázt tartja elsőrendű 
kőnek. A világhírű lelőhelyek közül kiemeljük az Urál hegység 
régóta ismert topázbányáit, ahol remek példányokat találnak, 
valamint Madagaszkár és a brazíliai Minas Gerais előfordulásait. 


2. Olivin (Forstberg, Eifel hegység, NSZK). Magnézium-vas- 
szilikát. Szános kőzetnek lényeges elegyrésze. Gyakori a Balaton 
környéki bazaltokban, Kapolcson tisztán olivinből álló vulkáni 
bornbákat gyűjthetünk. Fennőve zömök, oszlopos kristályai van- 
nak, mint a bemutatott képen. Rendszerint olajzöld vagy 
palackzöld, ritkábban sárgás vagy szürkés színű. Fénytörése 
erős. Nagyobb, tiszta, áttetsző kristályait féldrágakőnek csiszol- 
ják. 


3. Almandin (Észak-Carolina állam, USA). Vas-alumínium- 
szilikát. A gránátok nagy csoportjának egyik legszebb tagja. (A 
sokféle gránát között fekete sőt zöld gránát is van.) Az almandin 
barnásvörös vagy lilásvörös, néha feketésbarna. Legszebb válto- 
zata rubinvörös, amely csiszolva drágakő. Főként kristályos pa- 
lákban, így  csillámpalában található. Hazánkban igazi 
almandinokat gyűjthetünk Sopron környékén. Szép gránátkristá- 
lyok fordulnak elő andezitjeinkben is. A csillogó, élénkvörös 
csehgránát nagyanyáink divatos ékszere volt. 

XXII. tábla 


1. Turmalin (San Pietro Campo, Elba szigete). Bonyolult összeté- 
telű szilikát. Kristályai oszloposan nyúltak, és hosszanti irányban 
gyakran rostozottak. Keménysége 7-7,5. Üvegfénye van. Neme- 
sebb fajtái lehetnek színtelenek, enyhén zöld színűek, vörösek s 
kék színűek. Nagyobb áttetsző példányait drágakőként csiszolják. 
A hosszúra nyúlt turmalinkristályoknak a színe olykor zónásan 
változik, amint képünkön is látható. A sötétbarna, illetve fekete 
turmalinok magnéziumot vagy vasat tartalmaznak. A vulkanikus 
kőzetekben találhatók. Hazánkban a Velencei-hegységben fordul 
elő turmalinpalában. 


2. Berill (Brazília). Berillium-alumínium-szilikát. Keménysége 
7,5-8. Kristályai a hatszöges rendszerbe tartozó oszlopok, ame- 
lyek elsősorban metamorf mészkőben és pegmatitokban fordul- 
nak elő, Indiában, Madagaszkáron, Brazíliában. Üvegfényű, színe 
zöld, tengerzöld, sárgás, néha kék, sőt rózsaszínű. A berill valam- 
ennyi nemes változatát csiszolva hozzák forgalomba az ékszeré- 
szek, de Keleten évezredek óta drágakőként használták csiszolat- 
lan darabjait és kristályait. 


3. Smaragd (Columbia). A berill zöld színű drágakőváltozata. A 
mi gyűjtőink legkönnyebben az Alpok kristályospaláinak sma- 
ragdjaihoz juthatnak Habachthalban (Salzburg környéke). Ezek a 
smaragdok bár szép zöld színűek, de át nem látszóak. A smaragd 
minél átlátszóbb és minél sötétebb a színe, annál nagyobb az 
értéke a többi drágakőhöz viszonyítva. Nagy smaragdokat találtak 
a történelmi idők folyamán Kolumbiában, Peruban, Ecuadorban. 
Cortez feljegyzései szerint strucctojás nagyságút is láttak. 

4. Akvamarin (Madagaszkár). A berill halványkék drágakőváltoza- 
ta, amely a tenger kékeszöld színéről kapta nevét. Brazíliában, 
Marambaya mellett találtak már tíz kg-os példányt is, amelyet 
1910-ben huszonötezer dollárért vásároltak meg. 

XXIII. tábla 


1. Biotitcsillám (Macskamező — Rázoare —, Románia). Kálium- 
tartalmú magnézium-vascsillám. Sötét színű, feketésbarna, sőt 
egészen fekete. Kristályai fennőve táblák vagy zömök oszlopok, 
amelyek finom lemezekre hasíthatók. A hasadási lapok gyöngy- 
házfényűek. A kvarc és a földpát mellett a legfontosabb kőzetalko- 
tó ásvány. 


2. Muszkovitcsillám (Kapnikbánya — Cavnic —, Románia). 
Káliumalumínium-szilikát. Összetételében azonban kevés vas és 
magnézium, esetleg más elem is szerepelhet. Kristályai ugyanúgy 
vékony lemezre hasíthatók, mint a biotité. Gyöngyházfényű, vé- 
kony lemezei áttetszőek, sőt teljesen átlátszóak. Hőálló, jó elekt- 
romos szigetelő, például a villanyvasalókban alkalmazzák. Sok 
muszkovitot tartalmaz a Duna homokja. A gránitban vagy az 
egyik, vagy a másik csillám, vagy mind a kettő együtt fordul elő. 


3. Augit (Sima, Tokaj-hegyalja). Bonyolult összetételű vas-, mag- 
nézium-, alumínium-, titántartalmú szilikát. A piroxéncsoport 
ásványainak legjellemzőbb, egyben legközönségesebb tagja. Kris- 
tályainak termete leginkább zömök, oszlopos. Többé-kevésbé jól 
hasad. Keménysége 6. A bazaltok lényeges elegyrésze, és ezekben 
olykor nagyobb kristályokban is előfordul, de az andeziteknek jó 
része is augittartalmú. Színe a vastartalomtól függően sötétzöld, 
barnászöld, zöldesfekete. 


4. Amfibol (Csehszlovákia). Rendkívül bonyolult összetételű, 
hidroxiltartalmú szilikát. Kristályai általában rövid prizmás ala- 
kok. Igen jól hasad. A hasadási lap szarufényű. Erről a tulajdon- 
ságáról kapta általánosan használt német nevét: hornblende. 
Régi magyar neve is szarufényle. Színe a világoszöldtől a sötét- 
zöldön át az egész sötétbarnáig, majdnem a feketéig változik. 
Egyik legelterjedtebb ásvány a magmáseredetű kőzetekben. 

XXIV. tábla 


1. Dezmin (Dunabogdány, Csődi-hegy). Bonyolult vegyi összeté- 
telű szilikát. Az úgynevezett zeolitok csoportjába tartozik. Ezek az 
ásványok elsősorban vulkáni kőzetek hasadékaiban és üregeiben 
fordulnak elő. Közülük a bemutatott dezmin kristályai olyan 
összenőtt ikrek, amelyek tömött, sugaras, gömbös, karfiolszerű 
halmazok. Kéveszerű kötegei kissé selymesek. Fehér, vajsárga, 
néha pirosan áttetsző. 


2. Analcim (Gyöngyösoroszi). Nátrium-alumínium-szilikát. Ez is 
a zeolitcsoport egyik ásványa. Kristályai olykor víztiszták, átlát- 
szók, máskor fehérek vagy gyengén sárgásak. Keménysége 5,5. 


3. Chabazit (Dunabogdány, Csődi-hegy). A zeolitok közé tartozik. 
Kálcium-nátrium-alumínium-szilikát. Kristályai a kocka alakjára 
emlékeztető romboéderek, áttetszőek, fehérek vagy élénk rózsa- 
színűek. 


4. Albit (Svédország). Nátronföldpát. A földpátok az egész ás- 
ványvilág legfontosabb kőzetalkotó csoportja. A földpát gyűjtőnév. 
Az ide tartozó ásványfajok felismerése némelykor könnyű, szabad 
szemmel is sikerül, máskor azonban bonyolult optikai vagy ké- 
miai vizsgálat vezeti rá a szakembert, hogy melyik földpátféleség- 
gel van dolga. A földpátkristályok elegyek. Kálium-, nátrium- és 
kalcium-alumíniumszilikátok, és összetételük szerint változik 
elnevezésük. Az albit fehér színű ásvány, amely hazánkban 
magmás kőzetekből néhány mm-és kristályokban ismeretes. 


5. Ortoklász (Velencei-hegység és a Mecsek hegység gránitjá- 
ban). Káliföldpát. Szürkésfehértől a sárgán át a húsvörösig válto- 
zik a színe. Több cm-és kristályai Magyarországon is gyakoriak. 
Elmállva káliumtartalma a termőföldbe kerül. Savanyú közegben 
keletkező málladéka a kaolin, amelyet porcelán gyártására hasz- 
nálnak. 

XXV. tábla 


1. Gipsz (Felsőpetény, Nógrád megye). Kalcium-szulfát k ét mo- 
lekula kristályvízzel. Gyakoriak az alakjukról , fecskefarknak" 
nevezett ikerkristályok. Üvegfényű, átlátszó kristályai könnyen 
hasadnak. Hasadási lapjuk gyöngyházfényű. A középkorban a 
gipszkristályokból hasított finom, átlátszó lemezeket foglalták 
ónkeretbe , ablaküvegként" (máriaüveg). Ilyen a képünkön ábrá- 
zolt kristály. Lágy ásvány. Keménysége 2, körömmel könnyen 
karcolható. A tömegesen lerakódott gipsznek finoman szemcsés 
kőzet-módosulata az alabástrom, amely az ókortól kezdve a szob- 
rászok kedvelt anyaga. Némelykor nagy gipszkristályok keletkez- 
nek a kőzetrétegekben szivárgó víz hatására, amikor a gipsz má- 
sodlagosan újból kikristályosodik, és átlátszó, fényes lapú kris- 
tályóriásokban jelentkezik. Ilyenek a gánti és a kiscelli agyagréte- 
gek gipszkristályai. Gyakori a kristály víz nélküli változata, az 
anhidrit. 


2. Apatit (Zillerthal, Ausztria). A foszfátok egyik legjellemzőbb 
ásványa. Ebbe a kiterjedt ásványcsoportba számos változó vegyi 
összetételű ásvány tartozik. Az egész csoport egyik legjellemzőbb 
képviselője a kalcium-fíluor-foszfát, az úgynevezett fluorapatit. 
Keménysége 5. Kristálylapjai üvegfényűek. Színtelen vagy sárgá- 
ra, zöldre, kékre, barnára színezett. Lehet áttetsző vagy egészen 
átlátszó. A Szovjetunióban a Kola-félszigeten a földkerekség egyik 
legnagyobb apatitelőfordulása van. A Balaton menti bazaltok 
üregeinek falán olykor apró kristályokban fennőve fordul elő. 


3. Barit (Felsőbánya — Baia Sprie —, Románia). Bárium-szulfát, 
a báriumfémnek ipari fontosságú nyersanyaga. Fajsúlya igen 
nagy. Táblás kristályokban fordul elő a forróvizes (hidrotermális) 
telepekben. Közönséges hőmérsékleten oszloposan megnyúlt 
kristályok keletkeznek. Üvegfényű. Színe sárga, néha barnás, 
kékes vagy vöröses. Lehet áttetsző, sőt átlátszó. A budai hegyvi- 
déken a kalcit gyakori kísérője. Ércbányáinkban is előfordul 
például Gyöngyös-oroszin és Rudabányán. 

XXVI. tábla 


1. Cseppkő (Osztramos-hegy, Bódva völgye). Mészkőhegységek 
barlangüregeiben képződő cseppkő kalcitból, azaz 
kalciumkarbonátból áll. A mennyezetről aláereszkedő cseppkő a 
sztalagtit, az aljzaton elhelyezkedd a sztalagmit. A bemutatott 
cseppkő sztalagtit. A mészkőhegyek repedéseiben alászivárgó 
széndioxid tartalmú esővíz mindig tartalmaz oldott állapotban 
több-kevesebb kalciumkarbonátot. Amikor a víz az üreg mennye- 
zetén elpárolog, a kalciumkarbonát vékony hártya alakjában 
visszamarad. Évszázadok, évezredek alatt a visszamaradó és 
egymásra rakódó kalciumkarbonátból jön létre a cseppkő. Ha a 
barlang mennyezetén megjelenő vízcseppek aláhullanak az aljzat- 
ra, akkor képződik a sztalagmit. 


2. Kalcit (Kis-Sváb-hegy - ma Martinovics-hegy -, Budapest). 
Egyike a szilárd földkéreg leggyakoribb ásványainak. A vulkáni és 
üledékes kőzetek repedéseiben, vízvájta föld alatti járatok üregei- 
ben mindenütt előfordulhat, sőt hegységek mészkőtömegei is 
kalcitból állhatnak. De kalcitból, vagyis kalcium-karbonátból 
épül fel számos állatnak a váza (egysejtűek, kagylók, csigák). A 
kalcit leggyakoribb kristályalakja a hegyes csúcsban végződő 
szkalenoéder, amit bemutatunk. Másik megjelenési formája a 
romboéder, amelynek hat rombusz alakú lapja van, és ferde 
kockához hasonlít. Kitűnően hasad. Gyenge savakban oldódik. 
Sósavval megcseppentve pezseg. Színtelen, átlátszó, áttetsző, de 
sokféle színváltozata van. Keménysége 3, késsel könnyen karcol- 
ható. 


3. Rodokrozit vagy mangánpát (Kapnikbánya - Cavnic -, Romá- 
nia). Mangán-karbonát. Rózsaszínű vagy málnaszínű kristályain 
romboéderek uralkodnak. Üvegfényű, kissé gyöngyházfényű. 
Forró sósavban pezsgéssel oldódik. Előfordul Göngyösorosziban 
apró, igen szép málnaszínű kristályhalmazokban. Szürke, földes, 
lencsés kifejlődése az Eger környéki, úrkúti és eplényi mangán- 
érc-telepekben található. 

XXVII. tábla 


1. Borsókő (Karlovy Vary, Csehszlovákia). Rendszerint forrástöl- 
csérekben keletkezik. Amikor a hévíz felszínre érkezik, felkapja, 
megpörgeti a forrástorok közelébe eső ásványszemeket, és bekér- 
gezi őket aragonittal vagy kalcittal. A bekérgezett szemek egyre 
súlyosabbak lesznek, a víz fenekére süllyednek, és a közéjük 
rakódó forrásmészkő vagy aragonit egymással összecementezi 
őket. 


2. Aragonit (Úrvölgy — Spania Dolina —, Szlovákia). A kalcit 
legközelebbi rokona. Vizes oldatokból közönséges hőmérsékleten 
kalcit, 29 "C felett aragonit, nagy hőmérsékleten azonban mindig 
kalcit válik ki. Mind a kettő kalcium-karbonát, csakhogy másmás 
kristályrendszerben kristályosodnak. Az aragonit a természetben 
átalakulhat kalcittá, de külső alakját ilyenkor is megtartja. Kris- 
tályain gyakori az ikerképződés. Különösen szépek a magasba 
nyúló prizmák alkotta kristályok, amelyek hosszában olyan töké- 
letesen nőttek össze hármasával, hogy csupán egy keskeny vonal 
jelzi egybeolvadásuk helyét. Az aragonit színe lehet hófehér, 
gyengén sárgás, rózsaszín, esetleg ibolyaszínű. A Balaton menti 
bazaltok üregeiben gyakori a víztiszta aragonittűk halmaza: 


3. Vasvirág (Eisenerz, Ausztria). Különleges aragonitféleség az 
ágas-bogas, legtöbbször hófehér vasvirág, amely a vasérctelepek 
oxidációs zónájában fordul elő. 


4. Sziderit (Vashegy-Rákos — Zeleznik —, Szlovákia). Vas- 
karbonát. A vas egyik legfontosabb ércásványa. Fennőtt kristá- 
lyai nyeregszerűen görbült romboéderek. Gyakori a vaskos, kris- 
tályos változata. Gyengén vagy erősebben sárgásbarna, olykor 
fehérbe hajló: ha mangántartalmú, akkor sötétbarna vagy fekete. 
Aránylag gyakori Rudabányán. Ha a mélyből feltörő vasat tartal- 
mazó forróvizes oldat mészkő- vagy dolomitrétegeken tör keresz- 
tül, sziderit keletkezik. 

XXVIII. tábla 

1. Azurit (Tsumeb, Délnyugat-Afrika). Bázisos rézkarbonát. A 
rézérctelepek oxidációs övének ásványa. Majdnem minden 
rézérctelepben megtalálható. Hazánkban egy időben szép kristá- 
lyai gyakoriak voltak Rudabányán. Fürtös-vesés, kéregszerű vagy 
tömött, szemcsés alakban is képződik. Színe sötétkék, üvegfényű. 
Karca kék. 


2. Malachit (Gumesevszk, Urál hegység). Bázisos rézkarbonát. 
Jól fejlett, ép kristályok ritkák. Bár Rudabányán gyönyörű kris- 
tálypéldányok kerültek elő, mégis gyakoribbak voltak a hajszál- 
vékony, tűs kristályok ecsetszerű halmazai. Külföldön tömött 
malachitváltozatot bányásznak, különösen a Szovjetunió terüle- 
tén az Urál hegységben. 


3. Fluorit (Durham, Anglia). Kalcium-fíluorid. Szabályos rend- 
szerben kristályosodik (lásd az I. táblát is). Kristályalakja leg- 
többször a hexaéder vagy az oktaéder. Utómagmás folyamatok 
során képződik. A vulkanizmust kísérő, a mélyből feltörő hévizek 
is létrehozhatják, olykor jelentős vastagságú telérekben. Megkapó 
a színgazdagsága. A színtelen, átlátszó kristályoktól a sárgán, a 
vörösön, a zöld és kék színeken át a feketéig változik. Más hul- 
lámhosszúságú sugarakat nyel el áteső, mint ráeső fényben, ami 
a színváltozásait okozza. Ez a fluoreszkálás. Keménysége 4, köny- 
nyen faragható és csiszolható. Kitűnően hasad. Fluoritkristályok 
gyűjthetők Gyöngyösorosziban és a Velencei-hegységben. 


4. Kősó (Marosújvár — Ocna Murgului —, Románia). Nátrium- 
klorid. Kristályai hexaéderek. Könnyen hasad. Keménysége 2. 
Körömmel karcolható. Vízben könnyen oldódik. A száraz éghajla- 
tú meleg területek elzáródó tengeröbleiben és a szárazföld nagy 
bel-tavaiban keletkezik, amikor a párolgás nagyobb, mint a sós 
víz hozzáfolyása. 

XXIX. tábla 


NÉVMUTATÓ 


(A római szám a színes táblát, az arab szám a képeket 


ismertető szövegoldalt jelöli.) 


Achát XVII., 36 
Akvamarin XXIII., 48 
Albit XXV., 52 
Almandin XXII., 46 
Ametiszt XIV., 30 
Amfibol XXIV., 50 
Analcim XXV., 52 
Antimonit VIII., 18 
Apatit XXVI., 54 
Aragonit XXVIII., 58 
Arany II., 6 
Arzenopirit X., 22 
Augit XXIV., 50 
Auripigment X., 22 
Azurit XXIX., 60 


Barit XXVI., 54 
Barnavasérc XXI., 44 
Barnavaskobak XXI., 44 
Berill XXIII., 48 

Békasó XIV., 30 

Biotit XXIV., 50 
Borsókő XXVIII., 58 
Bournonit IX., 20 
Briliáns IV., 10 


Chabazit XXV., 52 
Cinnabarit III., 8 

Citrin XV., 32 
Cseppkő XXVII., 56 


Dezmin XXV., 52 


Enargit VII., 16 
Ezüst II., 6 


Fakóérc VI., 14 
Fluorit I., 4; XXIX., 60 
Füstkvarc XIV., 30 


Galenit V., 12 
Gipsz XXVI., 54 
Goethit XXI., 44 
Grafit IV., 10 
Greenockit V., 12 


Gyémánt IV. , 10 


Heliotrop XVIII. , 38 
Hematit XXI., 44 
Hidrokvarcit XVI., 34 
Higany III, 8 


Ilmenit XX., 42 


Jáspis XVI., 34 


Kalcedon XVIII. 38 
Kalcit XXVII. 56 
Kalkopirit VI., 14 
Kassziterit XI., 24 
Kerékérc IX., 20 
Kén III., 8 

Korund XII., 26 
Kősó XXIX., 60 
Krokidolit XVIII., 38 
Kuprit XI., 24 
Kvarc XIII., 28; XV., 32 


Lepidokrokit XXI., 44 
Limonit XXI., 44 


Magnetit XX., 42 
Malachit XXIX., 60 
Mangánpát XXVII., 56 
Markazit IX., 20 
Mágnesvaskő XX., 42 
Májopál XIX., 40 
Molibdenit VIII., 18 
Morion XIV., 30 
Muszkovit XXIV., 50 


Nemesopál XIX., 40 


Olivin XXII., 46 
Onix XVII., 36 
Ónkő XI., 24 
Ortoklász XXV., 52 


Pirit IX., 20 
Piroluzit XI., 24 


Pirrhotin VII., 16 
Proustit VIII., 18 


Realgár X., 22 

Réz II., 6 

Rodokrozit XXVII., 56 
Rózsakvarc XV., 32 
Rubin XII., 26 

Rutil XX., 42 


Smaragd XXIII., 48 
Szfalerit VI., 14 
Sziderit XXVIII., 58 


Tejopál XIX., 40 
Termésarany II., 6 
Termésezüst II., 6 
Termésréz II., 6 
Tetraedrit VI., 14 
Tigrisszem XVIII., 38 
Titánvas XX., 42 
Topáz XXII., 46 
Turmalin XXIII., 48 
Tűzkő XVI., 34 
Tűzopál XIX., 40 


Vaskobak XXI., 44 
Vasvirág XXVIII., 58 
Vörösvasérc XXI., 44 


Wurtzit VII., 16 


Zafir XII., 26., 32 

A Búvár Zsebkönyvek kalauzok az erdőt-mezőt járó, ás- 
ványgyűjtő kisdiák kezében. A sorozat előző kötetei mint- 
egy 120 madarat, vadvirágot, gombát, halat, lepkét, dísz- 
növényt, csigát és kagylót, fát és bokrot, kétszárnyút és 
hártyásszárnyút, erdei vadat, új kötetünk közel 100 ás- 
ványt és drágakövet mutat be, az ásványrendszertan sze- 
rint sorakoztatva. 

